**Р Е Ш Е Н И Я**

**ВЗЕТИ НА ТРИДЕСЕТ И ТРЕТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **20 ДЕКЕМВРИ 2018 ГОДИНА**

**ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Мария Генова – зам. кмет на Община Карнобат, относно:** Даване на съгласие за провеждане на публичен търг за продажба на употребявани вещи – метални пана и маси, собственост на ОУ „Петко Рачев Славейков“ гр.Карнобат.

**Р Е Ш Е Н И Я:**

**440.І.** Общински съвет – Карнобат, на основание чл. 21, ал.1, т. 8 от Закона за местното самоуправление и местната администрация, чл. 35, ал. 1 от Закона за общинската собственост, чл.32, ал.2 от Наредбата за придобиване, управление и разпореждане с общинско имущество-собственост на Община Карнобат, дава съгласие за провеждане на публичен търг за продажба на употребявани вещи – метални пана и маси при начални цени, съгласно приложената експертна оценка, както следва:

|  |  |  |  |  |  |
| --- | --- | --- | --- | --- | --- |
| № | Вид | Мярка | Количество | Единична цена (лв) | Средна пазарна стойност (лв) |
| 1. | Употребявани метални оградни пана с размери 1,93 м/0,80 м | Брой | 53 | 22,00 | 1166,00 |
| 2. | Употребявани метални оградни пана с размери 0,95м/0,80 м | Брой | 5 | 11,00 | 55,00 |
| 3. | Употребявани метални оградни пана - корозирали | Брой | 10 | 7,00 | 70,00 |
| 4. | Употребявани работни маси с размери 2,40/0,80 м. | Брой | 2 | 50,00 | 100,00 |

**440.ІІ**. Възлага на Кмета на Община Карнобат да извърши последващите действия за провеждане на публичния търг.

 **ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** Дофинансиране със собствени средства на реконструкция на настилки в дворно пространство на СУ „Св.Св.Кирил и Методий“ гр.Карнобат

**Р Е Ш Е Н И Е:**

**441**.Общински съвет гр.Карнобат, на основание чл.124 ал.3 и чл.125 ал.2 от Закона за публичните финанси, във връзка с чл.21,ал.1,т.6 от Закона за местната администрация и местното самоуправление взема следното решение: Отпуска дофинансиране в размер на 13 000,00 лева от собствените приходи на общината, на второстепенен разпоредител с бюджет СУ „Св.Св.Кирил и Методий“ гр.Карнобат, за покриване на част от разходите по реконструкцията на настилки в дворното пространство на СУ „Св.Св.Кирил и Методий“ гр.Карнобат.

 **ПО ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** Дофинансиране със собствени средства на допълнително възникнали СМР, по проект „Реконструкция и обновяване на материалната база на ПГССЛП гр.Карнобат“ по ОПРР

 **Р Е Ш Е Н И Е:**

**442.**Общински съвет гр.Карнобат, на основание чл.124 ал.3 и чл.125 ал.2 от Закона за публичните финанси, във връзка с чл.21,ал.1,т.6 от Закона за местната администрация и местното самоуправление взема следното решение: Отпуска дофинансиране в размер на 52 220,00 лева от собствените приходи на общината, на второстепенен разпоредител с бюджет ПГССЛП гр.Карнобат, за покриване на допълнително възникнали СМР, по проект „Реконструкция и обновяване на материалната база на ПГССЛП гр.Карнобат“ по ОПРР.

 **ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Стефка Иванова – зам. кмет на Община Карнобат, относно:** Кандидатстване на Община Карнобат с проектно предложение по Проект “Красива България” – 2019 год.

**Р Е Ш Е Н И Я:**

**443.1**. Общински съвет - Карнобат на основание чл.21, ал.1, т. 23 от ЗМСМА дава съгласие на Община Карнобат да кандидатства по Мярка М02 “Подобряване на социална инфраструктура”, Проект “Красива България” – 2019 год. с обект „Преустройство на съществуваща двуетажна сграда в млечна кухня на първи етаж и офиси на втори етаж“.

**443.2.**Общински съвет - Карнобат дава съгласие на Община Карнобат да съфинансира с 70,00 % от общия бюджет в размер на 280 000.00 лв. от стойността на проектно предложение „Преустройство на съществуваща двуетажна сграда в млечна кухня на първи етаж и офиси на втори етаж“.

**443.3**.Общински съвет - Карнобат упълномощава Кмета на Община Карнобат да извърши необходимите действия във връзка с разработване, кандидатстване за финансиране и реализиране на проектното предложение при неговото евентуално одобрение.